[{"text_idx": "#000000", "text": "Kuidas kasvab piimalehma vasikas, kelle eest hoolitseb tema ema vo\u0303i ammlehm?\nTARK TALU: Mida peab teadma lamba- ja veiseliha turustamisno\u0303uetest?\nTARK TALU: Tanel Tang u\u0308hendas digi- ja pa\u0308ris kanad\nTalupidajatele: Ja\u0308a\u0308dvustage oma tegevus kvaliteetsetele fotodele"}, {"text_idx": "#000001", "text": "Kuidas kasvab piimalehma vasikas, kelle eest hoolitseb tema ema vo\u0303i ammlehm?\nTARK TALU: Mida peab teadma lamba- ja veiseliha turustamisno\u0303uetest?\nTARK TALU: Tanel Tang u\u0308hendas digi- ja pa\u0308ris kanad"}, {"text_idx": "#000004", "text": "U\u0308ks toetuse no\u0303udeid: Koolitus keskkonnaso\u0303braliku majandamise alal"}, {"text_idx": "#000005", "text": "KSM toetuse taotlejatel on oluline ta\u0308hele panna, et u\u0308heks toetuse no\u0303udeks on osalemine keskkonnaso\u0303braliku majandamise teemalises koolitusel. Selleks peab taotleja vo\u0303i taotleja heaks tegutsev fu\u0308u\u0308siline isik, kes tegeleb po\u0303llumajandusliku tegevusega, osalema va\u0308hemalt u\u0308hel keskkonnaso\u0303braliku majandamise alasel koolitusel. Koolitus peab olema la\u0308bitud kohustuseaasta 1. detsembriks ning see korraldatakse strateegiakava teadmussiirde- ja innovatsioonisu\u0308steemi arendamise toetuse raames."}, {"text_idx": "#000006", "text": "2023. ja 2024. aastal aktsepteeritakse ka teadmussiirde pikaajaliste programmide koolitusi, mis on la\u0308bitud \u201cEesti maaelu arengukava 2014\u20132020\u201d raames."}, {"text_idx": "#000007", "text": "Ko\u0303ik la\u0308bitud koolitused on na\u0308htavad taotleja e-PRIA menu\u0308u\u0308punktis \u201cPindalateenused\u201d valikul \u201cPindalatoetuste lisateenused\u201d."}, {"text_idx": "#000008", "text": "A\u0308ra unusta! Koolitus tuleb la\u0308bida igal KSM toetuse taotlemise aastal"}, {"text_idx": "#000009", "text": "Pane ta\u0308hele, et koolituse la\u0308bimine on vajalik igal aastal, kui kavatsed taotleda Keskkonnaso\u0303braliku Majandamise Toetust (KSM). See tagab, et oled alati kursis uusimate keskkonnaso\u0303braliku majandamise meetodite ja praktikatega."}, {"text_idx": "#000010", "text": "Sobivad koolitused ho\u0303lmavad infopa\u0308evi, konverentse ja esitlustegevusi, mis keskenduvad keskkonnaso\u0303braliku majandamise teemadele. Rohkem infot koolituste kohta leiad veebilehelt "}, {"text_idx": "#000011", "text": "KSM toetusega seotud sobivad koolitused on selgelt ma\u0308rgistatud. Nii saavad taotlejad ho\u0303lpsasti eristada, millised koolitused vastavad antud no\u0303udele ning tagavad teie KSM toetuse taotluse o\u0303igeaegse ja eduka la\u0308bivaatamise."}, {"text_idx": "#000012", "text": "KUTSE: \u201cMaa tuleb linna\u201d suurele talutoidulaadale sellel laupa\u0308eval 2.09 Po\u0303hjala tehases"}, {"text_idx": "#000013", "text": "Sellel laupa\u0308eval toimub \u201cMaa tuleb linna\u201d suur talutoidulaat, mis toob Tallinna Po\u0303hjala tehasesse Eesti maaelu ja talutoidu eheda elamuse. Kohal on u\u0308le 70 talutootja u\u0308le Eesti."}, {"text_idx": "#000014", "text": "Ootame sind laupa\u0308eval, 2. septembril 10.00-16.00 Tallinna Po\u0303hjala tehasesse, kus toimub \u201cMaa tuleb linna\u201d talutoidulaat. See on su\u0308ndmus, mis toob maapiirkonna elu linnaelanikele la\u0308hemale, vo\u0303imaldades osta va\u0308rsket talutoitu otse talunikelt ja toidutootjatelt. U\u0308rituse kaudu saab toetada kohalikke toidutootjaid ja Eesti po\u0303llumajandustootjate ja\u0308tkusuutlikkust."}, {"text_idx": "#000016", "text": "Meediaalal toimuvad mitmed huvitavad vestlusringid, kus arutatakse olulistel teemadel metsahoiust kohaliku toidu ko\u0303rgete hindadeni. Meest maa ja armastuseni."}, {"text_idx": "#000020", "text": "\u201cMiks Eesti mesi?\u201d Meemeistrite perenaine Kristi Terep harutab ja arutab koos valdkonna ekspertidega lahti Eesti meetootjate valupunktid."}, {"text_idx": "#000021", "text": "Ku\u0308lastajatele avatud taluloomade ala, mis lisab su\u0308ndmusele maala\u0308hedast atmosfa\u0308a\u0308ri.\nSissepa\u0308a\u0308s talutoidulaadale ja kontserdile on ko\u0303ikidele huvilistele TASUTA."}, {"text_idx": "#000022", "text": "* U\u0308ritus \u201eMaa tuleb linna\u201c toimub \u201eLu\u0308hikeste tarneahelate vo\u0303i kohalike turgude kaudu po\u0303llumajandustoodete ja toidu turustamisvo\u0303imaluste arendamise toetus\u201c raames ning seda toetab Euroopa Liit."}, {"text_idx": "#000023", "text": "10:00 \u2013 Avatakse uksed, talutoidulaat alustab. Kohal on ligi 70 talutootjat u\u0308le Eesti"}, {"text_idx": "#000024", "text": "11:00 \u2013 Ametlik laada avamine, ko\u0303ned"}, {"text_idx": "#000025", "text": "11.30 -12.15 Mo\u0303tteid oma raamatu teemal \u201cMaa ja armastus\u201d jagab Eestimaa Talupidajate Keskliidu no\u0303ukogu liige ja kirjanik Ants Aaman."}, {"text_idx": "#000027", "text": "14:00 \u2013 \u201cParim talutoit 2023\u201d ja \u201cParim talu 2023\u201d va\u0308ljakuulutamine, esinevad Marek Sadam ja Martin Trudnikov"}, {"text_idx": "#000030", "text": "Anname teada, et Toiduliit koos Kaupmeeste Liiduga on korraldamas juba u\u0308heksandat korda Tallinna Toidumessi raames Koosto\u0308o\u0308 konverentsi, kust anname u\u0308levaate teemadest, mis vo\u0303iksid meie sektoritele huvi pakkuda. Konverentsil ka\u0308sitletakse teemadena la\u0308hiaja majanduse ka\u0308eka\u0308iku ja toorainete turul toimuvat, mis ma\u0308a\u0308rab meie ettevo\u0303tete ka\u0308eka\u0308igu. Samas omakorda kaupluste sortiment ja tarbijate valikud ma\u0308a\u0308ravad toidutootjate pu\u0308simaja\u0308a\u0308mise ja toimetuleku. Samuti peatume teemal, mis mo\u0303jutab koosto\u0308o\u0308d kaubanduse ja toidutootjate vahel seadusandluse poolelt."}, {"text_idx": "#000031", "text": "Konverentsi kava on kokku pandud nii, et osalejad jo\u0303uavad nii enne kui pa\u0308rast konverentsi ka messil olla."}, {"text_idx": "#000032", "text": "9. Koosto\u0308o\u0308 konverents: Kas raju ja\u0308tkub!"}, {"text_idx": "#000034", "text": "Osalemine on tasuline, huvitatutel on vajalik registreeruda lingi kaudu: SIIT."}, {"text_idx": "#000035", "text": "Ko\u0303ik osalejad saavad ka tasuta pa\u0308a\u0308sme messile."}, {"text_idx": "#000042", "text": "*Korraldajatel on o\u0303igus teha kavas muudatusi."}, {"text_idx": "#000045", "text": "Seoses toidumessi uue toimumiskohaga, on kohtade arv piiratud. Seega soovitame kohe registreeruda!"}, {"text_idx": "#000046", "text": "Konverentsile registreerumine kuni E 25. september kell 12.00-ini."}, {"text_idx": "#000047", "text": "Valminud on taimekatsevahendi ja\u0308a\u0308kide aruanne 2022"}, {"text_idx": "#000048", "text": "Po\u0303llumajandus- ja Toiduamet (PTA) analu\u0308u\u0308sib igal aastal taimekaitsevahendite ja\u0308a\u0308ke. Kokku vo\u0303eti 349 proovi, millest seitsme puhul tuvastati rikkumine."}, {"text_idx": "#000049", "text": "Po\u0303llumajandus- ja Toiduameti toiduosakonna peaspetsialisti Kaisa Orgusaare so\u0303nul na\u0308itab u\u0308ldine arengusuund seda, et Eesti ja la\u0308hiriikide toiduained sisaldavad taimekaitsevahendi ja\u0308a\u0308ke va\u0308hem. \u201eNa\u0308iteks la\u0308histroopilisest vo\u0303i troopilisest kliimavo\u0308o\u0308tmest pa\u0308rinevad toiduained sisaldavad eestimaisetest ma\u0308rgatavalt rohkem ja ma\u0308rksa erinevamaid taimekaitsevahendite ja\u0308a\u0308ke,\u201c kirjeldas Orgusaar."}, {"text_idx": "#000050", "text": "No\u0303uetele mittevastavus tuvastati 2%-l analu\u0308u\u0308situd toodetes, mis na\u0308itab, et olukord oli parem kui 2021. aastal."}, {"text_idx": "#000051", "text": "Euroopa Liidus keelatud taimekaitsevahendi ja\u0308a\u0308ke tuvastati eelmisel aastal kuuest EL-i pa\u0308ritolu tootest: Itaalia ja Poola pa\u0308ritolu o\u0303untest, u\u0308hest Hispaania pa\u0308ritolu maasikast ja kahest Itaalia pa\u0308ritolu spinatist ehk 1,7% ko\u0303ikidest analu\u0308u\u0308situd tavatoodetest. Lisaks tuvastati kahest Itaalia pa\u0308ritolu spinatist ja u\u0308hest Tu\u0308rgi pa\u0308ritolu greibist piirnormi u\u0308letus. Taimekaitsevahendi ja\u0308a\u0308kide proove vo\u0303eti nii hulgiladudest, jaemu\u0308u\u0308gist kui ka esmatootjate juurest."}, {"text_idx": "#000052", "text": "Mahepo\u0303llumajanduslike esmatootjate juures vo\u0303eti samuti proove ning u\u0308hes proovis tuvastati taimekaitsevahendi ja\u0308lg. Kohe alustati uurimist, kuid ei suudetud tuvastada taimekaitsevahendi sihipa\u0308rast kasutamist."}, {"text_idx": "#000053", "text": "Ko\u0303ige va\u0308hem tuvastati taimekaitsevahendi ja\u0308a\u0308ke peedist, kartulist, kurgist, kaerast, nisust ja peakapsast, kus taimekaitsevahendi ja\u0308a\u0308ke vo\u0303i ja\u0308lgi ei leitud peaaegu u\u0308hestki analu\u0308u\u0308situd tootest. Ko\u0303ige rohkem erinevaid TKV toimeaine ja\u0308a\u0308ke u\u0308he proovi kohta tuvastas PTA greibi (14 ja\u0308a\u0308ki), viinamarjaveini (12 ja\u0308a\u0308ki) ja maasika (9 ja\u0308a\u0308ki) proovidest."}, {"text_idx": "#000054", "text": "Orgusaar lisas, et Eesti toidu puhtus on veel u\u0308ks argument, kinnitamaks, et Eesti toidutootjad on olulised Eesti toidu varustuskindluse ja toidujulgeoleku tagamisel."}, {"text_idx": "#000055", "text": "Po\u0303llumajandus- ja Toiduamet ja\u0308tkab teavitamist, kui tuvastatakse taimekaitsevahendi ja\u0308a\u0308gi piirma\u0308a\u0308ra u\u0308letus."}, {"text_idx": "#000058", "text": "Regionaalminister Madis Kallas kinnitas Narva Linnavalitsusele saadetud kirjas, et ministeerium la\u0308heb linna sobimatute kohanimede vahetamise protsessiga edasi ning palus alustada linnavalitsusel ettevalmistustega uute ta\u0308navanimede siltide tellimise ja paigaldamisega."}, {"text_idx": "#000059", "text": "\u201eTa\u0308naseks on uute ta\u0308navanimede kohta tagasiside andmise ta\u0308htaeg mo\u0308o\u0308das ning po\u0303hjendatud ettepanekuid ta\u0308navanimede muutmata ja\u0308tmiseks ei laekunud. Seega la\u0308hme me plaanipa\u0308raselt edasi Narva sobimatute kohanimede muutmisega,\u201c kinnitas regionaalminister Madis Kallas. \u201eJutt ka\u0308ib nendest ta\u0308navanimedest, mis on Eesti aja- ja kultuurilooga selgelt sobimatud kohanimed ning mida ei ole seni a\u0308ra muudetud.\u201c"}, {"text_idx": "#000060", "text": "Minister tegi Narva linnale 29. ma\u0308rtsil ettepaneku muuta sobimatud kohanimed kahe kuu jooksul ehk hiljemalt juuni alguseks. \u201eParaku otsustas Narva Linnavolikogu 17. augusti istungil sa\u0308ilitada kehtivad ta\u0308navanimed ning seeto\u0303ttu tuleb seadusega vastuolus olevate nimede muutmisega tegeleda riigil,\u201c selgitas regionaalminister Kallas. \u201eRiik hu\u0308vitab linnale sellega kaasnevad kulud.\u201c"}, {"text_idx": "#000061", "text": "Enne sobimatute kohanimede muutmist ku\u0308siti nende kohta kohaliku omavalitsuse arvamust ja avalikustati uue kohanime ma\u0308a\u0308ramise eelno\u0303u, mille kohta said linnaelanikud oma ettepanekuid esitada."}, {"text_idx": "#000062", "text": "Regionaalministrile annab o\u0303iguse kohanimesid muuta ma\u0308rtsi keskel jo\u0303ustunud kohanimeseaduse muudatus. Seadus na\u0308gi ka enne muudatust ette, et kui ilmneb kohanime sobimatus Eesti aja- ja kultuurilooga ning pu\u0308hendusnimele esitatavate no\u0303uetega, on omavalitsus kohustatud algatama taolise seadusevastase kohanime muutmise menetluse 30 pa\u0308eva jooksul. Ku\u0308ll aga ei sa\u0308testanud senini kehtinud seadus tagaja\u0308rge, mis saab siis, kui omavalitsus ei ole ministri ettepanekust hoolimata uut kohanime ma\u0308a\u0308ranud. Ta\u0308navu muudetud kohanimeseadusega anti riigile konkreetsemad hoovad selgelt sobimatute ta\u0308navanimede vahetamiseks juhul, kui kohalik omavalitsus ei ole valmis seda ise tegema. Taoliseks juhtumiks on na\u0308iteks olukord, kui kohanimi on seostatav Eesti Vabariigi loomise, po\u0303hiseadusliku korra pu\u0308simise vo\u0303i Eesti iseseisvuse taastamise vastaste isikute, su\u0308mbolite vo\u0303i su\u0308ndmustega."}, {"text_idx": "#000063", "text": "Ta\u0308na allkirjastatud regionaalministri ma\u0308a\u0308rusega \u201eNarva linna aadressikohtade uute kohanimede ma\u0308a\u0308ramine\u201c asendatakse alates 1. septembrist Narva linnas kohanimeseaduse no\u0303uetega vastuolus olevad ehk Eesti aja- ja kultuurilooga sobimatud ja\u0308rgmised ta\u0308navanimed:"}, {"text_idx": "#000064", "text": "\u201eAleksei Juhhanovi ta\u0308nav\u201c asendatakse kohanimega \u201eVa\u0308ike-Rakvere ta\u0308nav\u201c;\n\u201eArsenti Bastrakovi ta\u0308nav\u201c asendatakse kohanimega \u201eMasina ta\u0308nav\u201c;\n\u201eIgor Grafovi ta\u0308nav\u201c asendatakse kohanimega \u201eMadise ta\u0308nav\u201c;\n\u201eMihhail Gorbats\u030ci ta\u0308nav\u201c asendatakse kohanimega \u201eSeedri ta\u0308nav\u201c;\n\u201e26. juuli ta\u0308nav\u201c asendatakse kohanimega \u201eJuuli ta\u0308nav\u201c."}, {"text_idx": "#000065", "text": "Taluliit ta\u0308histas po\u0303llumajandustootjate asendusteenistuse 15. aastatapa\u0308eva perede seltsis"}, {"text_idx": "#000066", "text": "22. augustil kogunes Eestimaa Talupidajate Keskliidu po\u0303llumajandustootjate asendusteenistus Piusa U\u0308rgoru Puhkemajja, et korraldada eriline koolitusu\u0308ritus, mis samal ajal ta\u0308histas asendusteenistuse 15. tegutsemisaastat."}, {"text_idx": "#000067", "text": "Asendusteenistus on va\u0308a\u0308rtuslik to\u0308o\u0308jo\u0303uvahendusteenus loomakasvatustalunikele, mis vo\u0303imaldab talunikel haiguse, puhkuse vo\u0303i muude ootamatute olukordade korral hoida oma talu ka\u0308igus ning tagada loomade heaolu. Eestimaa Talupidajate Keskliit on olnud asendusteenistuse korraldamise keskne osapool, ho\u0303lbustades asendustalunike leidmist ja koordineerides nende to\u0308o\u0308d u\u0308le Eesti."}, {"text_idx": "#000068", "text": "Asendusteenistuse 15. aastapa\u0308eva puhul toimus Piusa U\u0308rgoru Puhkemajas koolitusu\u0308ritus, mis oli tavapa\u0308rasest erinev \u2013 kohal olid mitte ainult asendustalunikud, vaid ka nende pered. Koolitusel ka\u0308sitleti mitmeid olulisi teemasid, mis puudutavad asendustalunike to\u0308o\u0308d taludes."}, {"text_idx": "#000069", "text": "\u201cEestimaa Talupidajate Keskliit on uhke selle u\u0308le, kuidas asendusteenistus on aastatega kasvanud ja muutunud oluliseks tugisambaks meie talunike jaoks. Asendustalunikud teevad hindamatut to\u0308o\u0308d, vo\u0303imaldades taludeperedel vajalikul hetkel hingeto\u0303mbepausi vo\u0303tta, teades samas, et nende talud on usaldusva\u0308a\u0308rsetes ka\u0308tes,\u201d so\u0303nas Eestimaa Talupidajate Keskliidu tegevjuht Kerli Ats."}, {"text_idx": "#000070", "text": "Eestimaa Talupidajate Keskliidus on praegu 21 asendustalunikku, kes tagavad teenuse ka\u0308ttesaadavuse u\u0308le Eesti. Asendustalunikud on kvalifitseeritud spetsialistid, kellel on po\u0303llumajandusalane haridus ning varasem to\u0308o\u0308kogemus. Teenuse kvaliteeti ja ka\u0308ttesaadavust toetab riiklik rahastus, mis va\u0308hendab oluliselt talunike kulusid teenuse kasutamisel."}, {"text_idx": "#000071", "text": "Eestimaa Talupidajate Keskliit ta\u0308nab ko\u0303iki asendustalunikke nende pu\u0308hendumuse ja panuse eest ning ja\u0308tkab to\u0308o\u0308d selle nimel, et tagada Eesti po\u0303llumajandussektori ja\u0308tkusuutlikkus ja areng."}, {"text_idx": "#000073", "text": "Pildigalerii u\u0308ritusest, autor Jassu Hertsmann"}, {"text_idx": "#000074", "text": "Po\u0303llumajandus- ja Toiduamet: mesilaste hukkumise po\u0303hjustas to\u0303ena\u0308oliselt sipelgato\u0303rjevahend"}, {"text_idx": "#000075", "text": "Po\u0303llumajandus- ja Toiduamet (PTA) sai mo\u0308o\u0308dunud na\u0308dala alguses teate, et Harjumaal, Muuga aedlinnas asuvas registreeritud mesilas tuvastas mesinik mitme mesilaspere mesilaste hukkumise. Hukkunud mesilastest vo\u0303etud proovist tuvastati toimeaine fiproniil, mida leidub na\u0308iteks sipelgato\u0303rjevahendites."}, {"text_idx": "#000076", "text": "\u201eVo\u0303tsime mesilast proovi, mille tulemuste po\u0303hjal tuvastasime, et mesilaste hukkumise po\u0303hjuseks on proovist leitud fiproniil,\u201c kommenteerib PTA taimekaitse ja va\u0308etise osakonna peaspetsialist Mirjam Potter, kelle so\u0303nul ei ole fiproniili kasutamine taimekaitsevahendina lubatud ning selle toimeainega ei ole registreeritud u\u0308htegi taimekaitsevahendit. \u201eFiproniil on lubatud kasutamiseks biotsiidi toimeainena ja seda kasutatakse eelko\u0303ige na\u0308iteks sipelgato\u0303rjevahendites, aga ka veterinaarravimites lemmikloomade parasiitide to\u0303rjeks,\u201c lisab ta. Mesiniku so\u0303nul ei ole mesilas sipelgato\u0303rjet tehtud. Kokkupuudet fiproniiliga ei tuvastatud ka la\u0308hedal asuvates aiandusettevo\u0303tetes tehtud kontrollide ka\u0308igus."}, {"text_idx": "#000077", "text": "\u201ePraeguseks hetkeks oleme teavitanud ko\u0303iki mesinikke, kes on oma tegevusest teavitanud PRIA loomade registrit ja asuvad su\u0308ndmuskohast 5 km raadiusel,\u201c kinnitab loomatervise ja -heaolu osakonna peaspetsialist Ka\u0308rt Jaarma."}, {"text_idx": "#000078", "text": "Po\u0303llumajandus- ja Toiduamet paneb inimestele su\u0308damele \u2013 so\u0303ltumata sellest, kas kemikaali kasutatakse majandus- ja kutsetegevuses vo\u0303i oma koduses majapidamises \u2013, et kemikaalide (sh taimekaitsevahendite ja biotsiidide) kasutamisel tuleb olla va\u0308ga ettevaatlik ja lugeda hoolikalt toote infolehte. Kasutustingimuste ta\u0308pne ja\u0308rgimine tagab selle, et kemikaali kasutamisega ei kaasne lubamatut ohtu inimese ja loomade tervisele ning keskkonnale."}, {"text_idx": "#000079", "text": "Eesti Mesinike Liidu juhatuse esimehe Aleksander Kilgi so\u0303nul on nad teadlikud ja tunnevad muret mesilaste sellise hukkumise pa\u0308rast, mis on juhtunud to\u0303ena\u0308oliselt fiproniili va\u0308a\u0308rkasutamise to\u0303ttu. \u201eVajalik on leida mu\u0308rgistuse allikas, et tulevikus selliseid mu\u0308rgistusjuhtumeid va\u0308ltida,\u201c so\u0303nab Kilk, lisades, et ko\u0303ikide kemikaalide kasutamise korral tuleb esmaja\u0308rjekorras hoida ta\u0308helepanu all keskkonna hoidu ja ohutust kasulike putukate, eelko\u0303ige mesilaste ja teiste tolmeldajate suhtes ning neid kui keskkonna tasakaalu hoidjaid tuleb va\u0308a\u0308rtustada ja kaitsta."}, {"text_idx": "#000080", "text": "Regionaalminister alustas omavalitsustega konsultatsioone tulubaasi ta\u0308iendavateks muudatusteks"}, {"text_idx": "#000081", "text": "Regionaalminister Madis Kallase kutsel arutasid kohalike omavalitsuste juhid koos ministeeriumi ekspertidega, milliseid muudatusi linnad ja vallad oma tulude kujunemiseks vajaksid, et pakkuda ko\u0303ikjal u\u0308le Eesti kvaliteetseid ja ka\u0308ttesaadavaid kohalikke teenuseid. Eesti Linnade ja Valdade Liit lubas saata omavalitsuste ettepanekud 5. septembriks ministeeriumile."}, {"text_idx": "#000082", "text": "\u201cEestimaa on tervik suurematest ja va\u0308iksematest linnadest ning asulatest. Ko\u0303ikjal neis elavad meie inimesed, kes va\u0308a\u0308rivad ha\u0308id avalikke teenuseid nagu lasteaiad, koolid vo\u0303i seda, et inimesed oleksid ha\u0308sti hoitud ning et neil oleks hea elukeskkond,\u201d u\u0308tles regionaalminister Madis Kallas. \u201cSelle pakkumiseks vajavad ko\u0303ik omavalitsused raha, olenemata nende asukohast vo\u0303i kaugusest pealinnast. Me peame senisest jo\u0303ulisemalt kaasa aitama regionaalse ebavo\u0303rdsuse va\u0308hendamisele ning leidma uued ja\u0308tkusuutlikumad viisid, kuidas omavalitsuste tulubaasi korraldada nii, et raha ja\u0308tkuks elementaarsete teenuste pakkumiseks nii jo\u0303ukamatel kui ka va\u0308hem jo\u0303ukamatel omavalitsustel,\u201d so\u0303nas minister Kallas."}, {"text_idx": "#000083", "text": "Ja\u0308rgmiseks, 2024. aastaks, on esimesed sammud selleks astutud: uuest aastast muudetakse omavalitsustele tulumaksu eraldamise po\u0303himo\u0303tteid. Suurendatake riiklikust pensionist eraldatavat tulumaksu ma\u0308a\u0308ra 2,5%-le ning va\u0308hendatakse samal ajal muult tulult arvestatud u\u0308ksikisiku tulumaksuma\u0308a\u0308ra 11,89%-le. \u201cSee ta\u0308hendab seda, et jo\u0303ukamate omavalitsuste tulubaas kasvab mo\u0303nevo\u0303rra va\u0308hem ning selle arvelt saavad leevendust need linnad ja vallad, kus to\u0308o\u0308ealisi elanikke on ja\u0308a\u0308nud va\u0308hemaks,\u201d selgitas minister Kallas. \u201cMo\u0303istagi ei ole see ideaalne ega ko\u0303iki omavalitsusi rahuldav lahendus. Ent see oli kiireim abi, mida saame 2024. aastaks paljude omavalitsuste va\u0308ga kriitilise seisu parandamiseks ellu viia, sest riigieelarve kehva olukorra to\u0303ttu ei ole realistlik omavalitsuste tulubaasi suurendada. U\u0308leja\u0308rgmiseks, 2025. aastaks, saame juba rohkemat a\u0308ra teha ning seda u\u0308heskoos kohalike omavalitsuste endiga, kellelt palume Eesti Linnade ja Valdade Liidu kaudu ettepanekuid, kuidas muuta omavalitsuste rahastamist kaasaegsemaks.\u201d"}, {"text_idx": "#000084", "text": "Pikemaajaliste lahenduste otsimiseks 14. augustil kogunenud omavalitsuste ja ministeeriumi esindajad nentisid, et tulubaasi arvestusse on muutusi vaja. \u201cMeie jaoks on siin vo\u0303tmeta\u0308htsusega omavalitsuste endi sisend, mille po\u0303hjal saame koosto\u0308o\u0308s leida ja\u0308tkusuutlikemaid lahendusi. Selge on see, et omavalitsustel on juba ainuu\u0308ksi nende asukohast tulenevalt va\u0308ga erinevad va\u0308ljakutsed \u2013 kes peab leidma raha ja\u0308rjest uute lasteaedade ehitamiseks, kes peab leidma viise senistegi to\u0308o\u0308s hoidmiseks. Seeto\u0303ttu me ootamegi omavalitsuste endi tunnetust, kuidas nende hinnangul saaks muuta rahastamissu\u0308steemi paremaks,\u201d lausu Kallas."}, {"text_idx": "#000085", "text": "U\u0308he lahendusettepanekuga oli laual omavalitsuste finantsautonoomia suurendamine, mis annaks linna- ja vallajuhtidele paindlikumad vo\u0303imalused oma tulude kasvatamiseks, sh seda la\u0308bi uute kohalike maksude kehtestamise. \u201cArutletud on na\u0308iteks turismimaksu u\u0308le. Sellest vo\u0303idaksid enneko\u0303ike omavalitsused, kus puhkusteperioodil kasvab hu\u0308ppeliselt avalikke teenuste kasutajate hulk,\u201d to\u0303i minister Kallas na\u0308ite."}, {"text_idx": "#000086", "text": ",,Eesti Linnade ja Valdade Liidu jaoks on omavalitsuste tulubaasi u\u0308mberkorraldamine ja kohalikele omavalitsustele suurema finantsautonoomia tagamine va\u0308ga oluliseks ku\u0308simuseks ja prioriteediks to\u0308o\u0308laual,\u201c u\u0308tles Eesti Linnade ja Valdade Liidu asedirektor Jan Trei. \u201eTunnustame regionaalministri initsiatiivi avada arutelu omavalitsuste tulubaasi u\u0308mberkorraldamiseks. Kindlasti vajab omavalitsuste rahastusmudel kaasajastamist ja lisavo\u0303imalusi omavalitsuste tulude suurendamiseks. Olgu selleks na\u0308iteks u\u0308ksikisiku pensionitulult tulumaksuosa suurendamine, osa juriidilise isiku tulumaksust andmine to\u0308o\u0308kohtade arvu alusel omavalitsustele, vo\u0303imaluse andmine omavalitsustele kohalike maksude kehtestamiseks vo\u0303i toetusfondi toetuste andmine tulubaasi,\u201c lisas Trei."}, {"text_idx": "#000087", "text": "Eesti Linnade ja Valdade Liit arutab omavalitsustega la\u0308bi liidupoolsed ettepanekud omavalitsuste tulubaasi u\u0308mberkorraldamiseks. \u201eKaasame aruteludesse kohalikud omavalitsused, samuti korraldame liidu siseseid arutelusid rahanduse ja maksupoliitika riigieelarve la\u0308bira\u0308a\u0308kimise to\u0308o\u0308ru\u0308hmas. Samuti kujundame liidu seisukohad juhatuses ja esitame seja\u0308rel liidupoolsed ettepanekud regionaalministrile,\u201c ra\u0308a\u0308kis Trei. \u201eLiidu ootus keskvalitsusele on igal aastal olnud, et riik to\u0303staks u\u0308ksikisiku tulumaksu protsendi ma\u0308a\u0308ra ja suurendaks seela\u0308bi omavalitsuste tulubaasi, milles eest saavad kohalikud omavalitsused arendada elukeskkonda, pakkuda avalikke teenuseid ning korraldada avalikke investeeringuid infrastruktuuri,\u201c lisas Trei."}, {"text_idx": "#000088", "text": "Su\u0308gise esimeses pooles kohtuvad regionaalminister Kallas ja omavalitsusjuhid uuesti, arutamaks u\u0308heskoos, milliste esitatud ettepanekutega edasi minnakse ja millises ajaraamis seda plaanitakse teha."}, {"text_idx": "#000089", "text": "Taluliit ootab riigilt po\u0303hjalikku automaksu mo\u0303juanalu\u0308u\u0308si"}, {"text_idx": "#000090", "text": "Eestimaa Talupidajate Keskliit avaldab muret kavandatava mootorso\u0303idukimaksu pa\u0308rast, eriti arvestades selle negatiivset mo\u0303ju maapiirkondade elanikele."}, {"text_idx": "#000091", "text": "Maapiirkondade inimestele on autod asendamatud, kuna Eesti u\u0308histranspordivo\u0303rk ei taga eluks vajalikke liikumisvo\u0303imalusi. Vo\u0303ttes arvesse Eesti geograafilist jaotust ja infrastruktuuri eripa\u0308ra, on auto sageli ainus vahend na\u0308iteks to\u0308o\u0308l vo\u0303i poes ka\u0308imiseks, lapse kooli vo\u0303i trenni viimiseks. Mo\u0303istame, et autode kasutamine toob kaasa keskkonnamo\u0303jusid, kuid samal ajal tuleb mo\u0303ista ka maapiirkondade elanike vajadusi ja vo\u0303imalusi."}, {"text_idx": "#000092", "text": "Sellel na\u0308dalal kolmepa\u0308evast, viisteist talu ho\u0303lmavat \u201cParima Talu\u201d konkursi tuuri la\u0308bi viies, ning u\u0308le Eesti erinevate taludega suheldes on selge ko\u0303igi u\u0308ks ja u\u0308hine murekoht. \u201cEnne sellise olulise maksueelno\u0303u va\u0308ljato\u0308o\u0308tamist on ha\u0308davajalik la\u0308bi viia po\u0303hjalik mo\u0303juanalu\u0308u\u0308s, mis keskenduks eriti maapiirkondade elanike olukorrale. Meie teadmiste kohaselt pole sellist analu\u0308u\u0308si seni tehtud,\u201d ma\u0308rgib Eestimaa Talupidajate Keskliidu tegevjuht Kerli Ats."}, {"text_idx": "#000093", "text": "Mo\u0303juanalu\u0308u\u0308s aitaks selgitada, kuidas mootorso\u0303idukimaks mo\u0303jutaks maapiirkondi, kus inimeste sissetulekud ja elustandard vo\u0303ivad oluliselt erineda suurlinnade omadest. \u201cPeame mo\u0303tlema, kuidas see maks vo\u0303ib mo\u0303jutada maapiirkonna inimeste rahalist olukorda, tarbimisharjumusi ja elukvaliteeti.\u201d Lisab Ats"}, {"text_idx": "#000094", "text": "Eestimaa Talupidajate Keskliit soovitab Vabariigi Valitsusel to\u0303siselt kaaluda mootorso\u0303idukimaksu eelno\u0303u va\u0308ljato\u0308o\u0308tamisest loobumist, arvestades eelnimetatud aspekte ja eelko\u0303ige maapiirkondade elanike vajadusi. Erandina vo\u0303iks kaaluda mootorso\u0303idukimaksu kehtestamist luksusautodele."}, {"text_idx": "#000095", "text": "\u201cEestimaa Talupidajate Keskliit mo\u0303istab, et riigieelarve tasakaal ja rahanduse ja\u0308tkusuutlikkus on olulised, kuid esmalt tuleks riigil rakendada kokkuhoidu ja loobuda ebamo\u0303istlikest kulutustest tagades samal ajal, et maksupoliitika ei karista teatud elanikkonnaru\u0308hmi ebao\u0303iglaselt.\u201d ro\u0303hutab Ats."}, {"text_idx": "#000096", "text": "Ta\u0308na alustab hindamiskomisjon \u201cParim talu 2023\u201d ringso\u0303itu, kandideerib rekordarv talusid"}, {"text_idx": "#000097", "text": "Eestimaa Talupidajate Keskliit alustab ta\u0308na, 16. augustil, ja\u0308rjekordset ringso\u0303itu \u201cParim talu 2023\u201d hindamiskomisjoniga. Juba 30. korda valib organisatsioon Eestimaa parimaid talusid, keda tunnustatakse viimasel neljal aastal koosto\u0308o\u0308s Maaelu Edendamise Sihtasutusega. Ta\u0308navusel konkursil esitati rekordiline arv talusid, millest valiti va\u0308lja 15 talu, mida ku\u0308lastatakse 16. kuni 18. augustini."}, {"text_idx": "#000098", "text": "Eestimaa parima talu konkurss kannab suurt ta\u0308hendust, sest see toob esile Eesti maaelu mitmekesisuse. Konkursi eesma\u0308rk on na\u0308idata, et kiiresti muutuvas toidutootmise keskkonnas, kus suurem osa toidust pa\u0308rineb suurtest po\u0303llumajandusettevo\u0303tetest, on peretaludel oma kindel koht. Need talud mitte ainult ei rikasta meie toidulauda kvaliteetse kodumaise toodanguga, vaid on samuti olulised maaelu ja\u0308tkusuutlikkuse tagamisel."}, {"text_idx": "#000099", "text": "Parimad talud valitakse kolmes kategoorias: parim tootmistalu, parim alternatiivtalu ja parim noortalunik. Lisaks kuulutatakse va\u0308lja ka tiitli \u201cParim talu 2023\u201d vo\u0303itja."}, {"text_idx": "#000100", "text": "Hindamiskomisjoni koosseisu kuuluvad sel aastal:"}, {"text_idx": "#000108", "text": "Hindamiskomisjon ku\u0308lastab kolme pa\u0308eva jooksul ja\u0308rgnevaid nomineeritud talusid:"}, {"text_idx": "#000110", "text": "Gennadi Liiva Rehe talu, Pa\u0308rnumaa"}]